Source: http://docplayer.fi/2984487-Yrityssaneerauskelpoisuus-pk-yrityk-sissa.html
Timestamp: 2018-02-20 23:50:54+00:00
Document Index: 16234326

Matched Legal Cases: ['kko ', 'tuomioistuin ', 'tuomioistuin ', 'Tuomioistuin ', 'tuomioistuin ', 'Tuomioistuin ', 'tuomioistuin ', 'tuomioistuin ']

YRITYSSANEERAUSKELPOISUUS PK-YRITYK- SISSÄ - PDF
Download "YRITYSSANEERAUSKELPOISUUS PK-YRITYK- SISSÄ"
1 Saimaan ammattikorkeakoulu Liiketalous, Lappeenranta Liiketalouden koulutusohjelma Oikeustradenomi Riitta Kauppi YRITYSSANEERAUSKELPOISUUS PK-YRITYK- SISSÄ Opinnäytetyö 2010
2 TIIVISTELMÄ Riitta Kauppi Yrityssaneeraus PK-yrityksissä, 44 sivua, 2 liitettä Saimaan ammattikorkeakoulu, Lappeenranta Liiketalous Yritysten ja taloushallinnon juridiikka Opinnäytetyö 2010 Ohjaaja: lehtori Raili Toikka YRITYSSANEERAUS PK-YRITYKSISSÄ Opinnäytetyön aiheena oli yrityssaneeraus pienissä ja keskisuurissa yrityksissä. Opinnäytetyössä keskityttiin lähinnä tarkastelemaan yrityssaneerauksen hakeutumisen edellytyksiä sekä esteperusteita sekä yrityssaneerauksen aloittamisharkintaan liittyviä edellytyksiä yrityksen saneerauskelpoisuutta ajatellen. Laki yrityksen saneerauksesta on tullut voimaan 1993 ja uudistettu yrityssaneerauslaki on tullut voimaan Opinnäytetyön teoriaosassa käsiteltiin lainsäädännön pohjalta yrityssaneeraukseen hakeutumisen edellytykset, yhteishakemus, uhkaava maksukyvyttömyys ja maksukyvyttömyys sekä saneerauksen esteperusteet, maksukyvyttömyys, saneerausmenettelyn kustannusten kattaminen, perintätoimien estäminen, yleiset esteperusteet sekä muut velallisen toimista johtuvat syyt. Opinnäytetyön teoriaosassa käytiin läpi myös, mitä tuomioistuimen tulee ottamaan huomioon aloittamisharkinnan ratkaisuaineistona sekä velkojien kannalta konkurssivertailun merkitys jo aloittamisvaiheessa. Opinnäytetyössä tarkasteltiin myös mahdollisuutta käyttää yrityksen tilinpäätöksistä laskettavia tunnuslukuja ennustettaessa yrityksen elinkelpoisuutta eli siten myös saneerauskelpoisuutta. Tutkimusmenetelmänä käytettiin Lappeenrannan käräjäoikeudelle vuosina saneeraushakemusten liitteenä toimitetuista tilinpäätöksistä laskettuja tunnuslukuja. Tunnusluvut on esitetty taulukossa parhainta tunnuslukua, alakvartiilia 25 %, mediaania, yläkvartiilia 75 % ja alinta tunnuslukua käyttäen. Tunnuslukujen perusteella tehdystä tutkimuksesta voidaan päätellä, että vain harva yritys on enää saneeraukseen hakeutuessaan elinkelpoinen. Yrityssaneeraukseen hakeudutaankin yleisesti vasta sen jälkeen, kun joku velkojista on tehnyt konkurssihakemuksen käräjäoikeudelle. Tämä johtaa siihen, että vaikka saneerausmenettelyn aloitettaisiinkin, saneerausmenettely keskeytyy menettelyn aikana siihen, ettei saneerausohjelman laatimiselle ole edellytyksiä. Asiasanat yrityssaneeraus, saneerauksen edellytykset, esteperusteet, konkurssivertailu, tilinpäätösanalyysi
3 ABSTRACT Riitta Kauppi Restructuring of Enterprises in Small and Medium-sized companies, 44 pages, 2 appendices Saimaa University of Applied Sciences, Lappeenranta Degree Programme in Business Administration Company jurisprudence and financial management Barchelor s Thesis 2010 Supervisor: Raili Toikka, lecturer RESTRUCTURING OF ENTERPRISES IN SMALL AND MEDIUM COMPANIES This thesis deals with restructuring of enterprises in small and medium-sized companies. The purpose of the research was to find out the wherewithal for homing restructuring of enterprises, lawful excuses and capacity for the commencement of the restructuring. Restructuring of Enterprises Act was enacted in 1993 and renewed in In the theoretical part of the study the main issue was the wherewithal for homing restructuring of enterprises, collective application, the parlous state of insolvency, lawful excuses for the insolvency and restructuring, insolvency, covering of costs for reorganization proceedings, restraint of collection order, common lawful excuses and other reasons caused by the debtor. The theoretical was about how part of the study was about the court of justice will take into account the commencement of the consideration as a decision matter and the creditor s point of view of meaning concerning bankruptcy for the comparing at early stage. Another target of the research was to study the possibility to use a company s financial statement to calculate business indicators in company s predictable capability of surviving and therefore also the capacity for restructuring. The data for this thesis was collected from the financial statements of restructuring applications during 2007 to 2009 in magistrate s court of Lappeenranta. The business indicators are presented in a table using the best business indicator such as lower quartile 25 %, median, upper quartile 75 % and using the lowest business indicator. The results of the study show that the basis of the business indicator that only few companies are capable of surviving after they have sought their way to restructuring of enterprises. They will seek their way to restructuring of enterprises after one of their creditors has made a bankruptcy petition to the magistrate s court. Earlier research of the study supported the hypothesis that even if the reorganization proceeding will be started the reorganization proceeding will be interrupted during the procedure so that there is not any chance for the drafting of reorganization programme. Keywords Restructuring of an enterprise, Wherewithal of restructuring, Lawful excuse, Compare with bankruptcy, Analysis of the financial statement
4 SISÄLTÖ 1 JOHDANTO Perustelut aiheen tutkimiselle Tutkimuksen tavoitteet ja rajaukset Tutkimuksessa käyttävät menetelmät YLEISTÄ Lain tarkoitus ja soveltamisala Saneerausmenettely pääpiirteittäin Saneerauksessa huomioon otettavien velkojen määrittely SANEERAUSMENETTELYN EDELLYTYKSET JA ESTEET Vireillepanoon oikeutetut Saneerausmenettelyn edellytykset Saneerausmenettelyn esteet ja keskeyttämisperusteet SANEERAUSKELPOISUUDEN ARVIOINTI Yrityksen kriisiin ajautumisen syistä Aloittamisharkinta Konkurssivertailu Tunnuslukuanalysointi PÄÄTELMIÄ LÄHTEET LIITTEET Liite 1 Päättyneet yrityssaneeraukset käräjäoikeuksittain 2007 Liite 2 Päättyneet yrityssaneeraukset käräjäoikeuksittain 2008
5 1 JOHDANTO Tämänhetkinen taloudellinen suhdanne on aiheuttanut monelle pienelle ja keskisuurelle yritykselle maksuvaikeuksia. Yrityssaneerauslaki tarjoaa mahdollisuuden saneerata yritys tilapäisten maksuvaikeuksien johdosta toimintakelpoiseksi. Opinnäytetyön tarkoituksena on selvittää, milloin yritys on yrityssaneerauslain mukaisesti saneerauskelpoinen ja millä perusteilla yritys voidaan asettaa saneeraukseen. 1.1 Perustelut aiheen tutkimiselle 2000-luvun alun lama aiheutti monia konkursseja nimenomaan PK-yrityksissä. Näistä konkursseista osa olisi ehkä voitu pelastaa tehokkaalla saneerauksella. Tällä hetkellä on maailmanlaajuinen taloudellinen taantuma ja monet yritykset ovat ajautuneet taloudelliseen kriisiin. Esimerkkinä voidaan mainita kuljetusala, joka on jo muutoinkin ollut hyvin kilpailutettu ala, ja viime vuoden korkeat polttoainekustannukset ovat merkittävästi heikentäneet kuljetusyritysten maksuvalmiutta. Vaikka polttoaineiden hinta on pudonnut, valmiiksi heikko taloudellinen tilanne on heikentynyt entisestään, koska taloudellinen taantuma on vähentänyt kuljetuksien määrää. Tämän vuoksi yritysten toiminta ei pääse elpymään normaalisti, vaan tarvitaan riittäviä toimenpiteitä yritysten toimintakelpoisuuden saavuttamiseksi. Yrityssaneerausta koskeva kirjallisuus lähtee enemmälti velkojakeskeisistä lähtökohdista. Velkojakeskeisessä vertailussa lähtökohtana on se, saisivatko he konkurssissa enemmän jako-osuutta kuin saneeraamalla yritys. Velkojat, vaikka he tekevätkin vuosittain analyysin yrityksen taloudellisesta tilanteesta ja havaitsevat yrityksen ajautuvan maksuvaikeuksiin, eivät neuvo tai ohjaa yrityksiä hakeutumaan saneeraukseen riittävän ajoissa. Tämän vuoksi yritykset hakeutuvat saneeraukseen vasta, kun ne ovat ajautuneet takanaan muutama konkurssiuhkainen maksukehotus niin sanottuun selkä seinää vasten -tilanteeseen eli 5
6 yritykset pikemminkin hakeutuvat saneeraukseen välttääkseen konkurssin. Näistä lähtökohdista menetys saneerausmenettelyssä on yleensä heikko. Olen työelämässä seurannut usean yrityksen ongelmia ja tästä syystä itseäni kiinnostaa selvittää saneerausmenettelyn edellytykset. 1.2 Tutkimuksen tavoitteet ja rajaukset Yrityssaneerauksen aloittamisen edellytyksenä yrityksen saneerauksesta annetun lain 6 :n mukaan on, että saneerausmenettely voidaan aloittaa, jos 1) vähintään kaksi velkojaa, joiden yhteenlasketut saatavat edustavat vähintään viidennestä velallisen tunnetuista veloista ja jotka eivät ole takaisinsaannista konkurssipesään annetun lain (758/1991) 3 :ssä tarkoitettuja velallisen läheisiä, tekevät velallisen kanssa yhdessä hakemuksen tai ilmoittavat puoltavansa velallisen hakemusta, ( /247), 2) velallista uhkaa maksukyvyttömyys, tai 3) velallinen on maksukyvytön eikä 7 :n 1 momentin 1 kohdasta johdu muuta. Tutkimuksessa on tarkoitus selvittää, milloin edellytykset saneerausmenettelyn aloittamisesta täyttyvät. Tutkimuksessa määritellään käsitteet uhkaava maksukyvyttömyys ja maksukyvyttömyys sekä saneerausmenettelyn aloittamisen esteperusteet. Lisäksi tutkimuksessa tarkastellaan, millä kriteereillä yritys voidaan määritellä saneerauskelpoiseksi. Tutkimus rajataan koskemaan pieniä ja keskisuuria yrityksiä tutkimusasian laajuuden ja käsiteltävyyden vuoksi. Tutkimuksen ulkopuolelle on rajattu yksityiset elinkeinonharjoittajat. 1.3 Tutkimuksessa käyttävät menetelmät Saneerausmenettelyn aloittamisen edellytysten tutkiminen on tarkoitus toteuttaa teoreettista menetelmää käyttäen. Saneerauskelpoisen yrityksen kriteerien tutkimisessa tutkimusmenetelmänä käytetään sekä teoreettista että empiiristä menetelmää. 6
7 Yrityksen saneerauskelpoisuusharkinnan perustana on tarkoitus käyttää yrityksen tilinpäätöstiedoista laskettavia tunnuslukuja. Tunnuslukujen tarkoituksena on selvittää, mitä vähimmäisvaatimuksia yrityksen tulisi täyttää, jotta voidaan katsoa yrityksen olevan saneerauskelpoinen. Tunnuslukuina on tarkoitus käyttää nettotulosprosenttia, rahoitustulosprosenttia, quick ratio lukua, omavaraisuusastetta, velkaantumisastetta ja Z-lukua. Tunnusluvut on laskettu Lappeenrannan käräjäoikeuspiiriin kuuluvista saneerausmenettelyyn vuosina hakeutuneista yrityksistä. Tutkittuja yrityksiä oli 24 ja ne koostuivat kaupan ja palvelualan yrityksistä, kuljetusalan yrityksistä ja pienteollisuustoimintaa harjoittavista yrityksistä. Tunnuslukujen laskeminen on rajattu siten, että luvut on laskettu henkilöyhtiöistä sekä osakeyhtiöstä ja rajattu ulkopuolelle yksityiset elinkeinonharjoittajat. Yrityksistä laskettuja tunnuslukuja ei esitetä yksityiskohtaisesti, koska ne kuuluvat yrityksien liikesalaisuuden piiriin. Yritysten tilinpäätöstiedoista lasketut tunnusluvut esitetään yhteenvedon tavoin vertailemalla parhainta ja huonointa tunnuslukua sekä mediaanin, yläkvartiilin ja alakvartiilin avulla. 2 YLEISTÄ 2.1 Lain tarkoitus ja soveltamisala Yrityksen saneerauksesta annetun lain tarkoituksena on ollut luoda oikeudelliset edellytykset elinkelpoisten yritysten saneeraukselle ja tarpeettomien konkurssien välttämiselle. Lain säätämisellä on pyritty siihen, että taloudellisissa vaikeuksissa olevat yritykset valikoituisivat tarkoituksenmukaisella tavalla saneerausmenettelyyn tai konkurssimenettelyyn sekä samalla turvata ja parantaa jatkamiskelpoisen yrityksen toimintaedellytykset. (HE 182/1992.) Lakia sovelletaan yksityisiin elinkeinonharjoittajiin, avoimeen yhtiöön, kommandiittiyhtiöön, osakeyhtiöön, osuuskuntaan, asunto-osakeyhtiöön sekä taloudel- 7
8 lista toimintaa harjoittavaan yhdistykseen (YrSanL 2 ). Lain ulkopuolelle on rajattu luottolaitokset sekä vakuutus- ja eläkelaitokset, koska näiden laitosten osalta laissa on maksukyvyttömyyden varalta omat säännöksensä. (Koulu 2004, 114.) 2.2 Saneerausmenettely pääpiirteittäin Prosessioikeuden järjestelmässä saneerausmenettely käsitellään käräjäoikeudessa hakemusasiana. Asian käsittely käräjäoikeudessa kestää eri käsittelyvaiheineen lähes vuoden. Käräjäoikeuden tehtävänä on päättää saneerausmenettelyn aloittamisesta ja saneerausohjelman vahvistamisesta. Saneerausmenettelyn keskeinen rooli on kuitenkin selvittäjällä, joka yhteistyössä velallisen ja velkojien kanssa suunnittelee saneerauksen sisällön ja laatii saneerausohjelman. Yritystoiminnan valvominen saneerausmenettelyn aikana kuuluu myös selvittäjän tehtäviin. Kaaviossa 1 on havainnollistettu saneerausmenettelyn pääpiirteittäinen kulku. Saneerausmenettely voidaan jakaa viiteen päävaiheeseen, aloittamisvaiheeseen, suunnitteluvaiheeseen, päätöksentekovaiheeseen, vahvistamisvaiheeseen ja toteutusvaiheeseen. (Koulu 2007, ) 8
9 Kaavio 1 Yrityssaneerausmenettelyn kulku pääpiirteittäin (Koulu 2007, 26) Aloittamisvaiheessa päätetään siitä, onko saneerausmenettelyn aloittamiselle edellytyksiä (Koulu 2007, 24). Saneerausmenettelyn aloittamispäätöksen harkintaa varten tuomioistuimelle toimitetaan hakemuksen liitteenä riittävä tietopohja yrityksen omistussuhteista, yrityksen toiminnasta, yrityksen velkojista, 9
10 yrityksen merkittävistä varoista sekä tilintarkastajan selvityksestä (Asetus yrityksen saneerauksesta 1 ). Tuomioistuimen on annettava hakemus tiedoksi merkittävinä pidettäville velkojille sekä muille velkojille, joita tuomioistuin katsoo tarpeelliseksi kuulla hakemuksesta, ja varattava näille tilaisuus antaa määräpäivään mennessä kirjallinen lausuma (YrSanL 70 ). Koska perintä- ja maksukielto tulevat voimaan vasta aloittamispäätöksen myötä, tuomioistuin voi hakijan tai velallisen vaatimuksesta määrätä kiellon olemaan väliaikaisena voimassa jo ennen menettelyn alkamista. Saneerauskäytännössä väliaikaiset kiellot ovat hyvin yleisiä. (Koulu 2007, ) Tuomioistuimen annettua saneerausmenettelyn aloittamispäätöksen aloitetaan suunnitteluvaihe. Tuomioistuimen määräämä selvittäjä laatii ehdotuksensa saneerausohjelmaksi, jonka on tarkoitus palauttaa velallisyrityksen pitkän tähtäimen maksukyky. Selvittäjän on ehdotusta laatiessaan velvollisuus neuvotella ohjelman sisällöstä velallisen, mahdollisen velkojatoimikunnan ja velkojien kanssa. Neuvottelujen tarkoituksena on saada aikaiseksi mahdollisimman hyvin suunniteltu ehdotus saneerausohjelmaksi, koska saneerausohjelmaehdotuksen vahvistaminen saneerausohjelmaksi vaatii velkojien enemmistön tuen. Tuomioistuimelle jätetty ohjelmaehdotus otetaan ensimmäiseksi alkukäsittelyyn, jossa toimitetaan velkaselvittely. Velkaselvittelyssä tutkitaan, mitkä ovat saneerattavan yrityksen velat sekä käsitellään riitautukset. (Koulu 2007, ) Päätösvalta saneerausohjelman hyväksymisestä kuuluu velkojille. Päätöksentekovaiheessa velkojat käyttävät päätösvaltaa äänestämällä ohjelmaehdotuksen hyväksymisestä tai hylkäämisestä. (Koulu 2007, ) Tuomioistuimen on päätettävä saatuaan lopullisen ohjelmaehdotuksen, miten velkojat on jaettava ryhmiin ja mitkä ryhmät ovat äänivaltaisia. Äänivaltaisten velkojien on annettava määräpäivään mennessä kirjallinen äänestyslausuma tuomioistuimelle. Tuomioistuin antaa määräpäivään mennessä toimitetut äänestyslausumat selvittäjälle, joka laatii äänestysselvityksen ja toimittaa selvityksen tuomioistuimelle sekä antaa tiedoksi velkojille. (YrSanL 76 ) Saneerausohjelmaehdotus voidaan vahvistaa saneerausohjelmaksi ilman äänestystä, jos on saatu kirjallinen hyväksyntä kaikilta sellaisilta tunnetuilta velkojilta, joiden 10
11 saatavat ovat velkojien saatavien kokonaismäärästä yhteensä vähintään 80 %, ja jokaiselta velkojalta, jonka saatavan määrä on vähintään 5 % velkojien saatavien kokonaismäärästä, sekä velallisen kirjallinen lausuma (YrSanL 92 ). Vahvistamisvaiheessa tuomioistuin ratkaisee, vahvistetaanko ohjelmaehdotus. Periaatteessa vahvistamisen edellytyksenä on, että velkojien enemmistö on äänestänyt sen puolesta. Ohjelmaehdotuksen vahvistaminen merkitsee sitä, että siitä tulee velallista ja kaikkia velkojia sitova saneerausohjelma. (Koulu 2007, 27.) Ohjelman vahvistamisen jälkeen alkaa toteutusvaihe. Ohjelman toteutusaika määrätään ohjelmassa ja toteutusaika on yleisesti 6 7 vuotta. Saneerausvelat määrätään yleensä maksettavaksi vuosittain tai puolivuosittain joko tasaerinä tai progressiivisesti. Tuomioistuin määrää pääsääntöisesti valvojan seuraamaan saneerausohjelman toteutumista. (Koulu 2007, 28.) 2.3 Saneerauksessa huomioon otettavien velkojen määrittely Yrityssaneerauksen suunnitteluvaiheessa selvitetään velallisyrityksen velkasuhteet, jotta asianosaiset ja nimenomaan velkojat saavat selvän kuvan yrityksen taloudellisesta tilanteesta. Tämä velkaselvittely muodostaa myöhemmin myös saneerausohjelmassa järjesteltävien velkojen pohja-aineiston, josta voidaan päätellä, millä tavoin yrityksellä on mahdollisuus selvitä velkojen maksusta ja kuinka paljon velkojen pääomia tulee leikata. (Koulu 2007, 211.) Yrityssaneerauslaki jakaa saneerauksessa huomioon otettavat velat kahteen ryhmään, saneerausvelkoihin ja menettelynaikaisiin velkoihin. Velkojen jaossa ratkaiseva ajankohta on saneerausasian vireilletulo eli kun saneeraushakemus on toimitettu tai saapunut käräjäoikeuden kansliaan. Rajana siitä, kumpaan ryhmään velka kuuluu, pidetään sitä, että vireilletulopäivänä syntynyt velka kuuluu menettelynaikaisiin velkoihin. (Koulu 2007, ) 11
12 2.3.1 Saneerausvelat Saneerausvelalla tarkoitetaan kaikkia velallisen velkoja, jotka ovat syntyneet ennen hakemuksen vireilletuloa. Saneerattaviin velkoihin otetaan huomioon myös vakuusvelat sekä velat, joiden peruste voi olla ehdollinen, riitainen tai muutoin epäselvä. (YrSanL 3 5 kohta.) Velka syntyy jo silloin, kun kyseinen oikeustoimi tapahtuu, esimerkiksi velkoja toimittaa oikeustoimeen liittyvän tavaran velalliselle. Ratkaisevaa ei ole se, milloin velka pannaan maksuun esimerkiksi laskuttamalla velallisyritystä tai milloin velka erääntyy maksettavaksi (Koulu 2007, 218.) Saneerausvelat voidaan vielä jakaa kahteen ryhmään, vakuusvelkoihin ja tavallisiin velkoihin, sillä näihin velkoihin sovelletaan erilaisia velkajärjestelykeinoja. Vakuusvelat Vakuusvelalla tarkoitetaan sellaista velkaa, jonka vakuudeksi velkojalla on kolmansiin nähden tehokas esinevakuusoikeus velalliselle kuuluvaan tai velallisen hallinnassa olevaan omaisuuteen (YrSanL 3 6 kohta). Vakuusvelkaan luetaan myös velalle kertyneet korot (Koulu 2007, 215). Velan vakuutena hyväksytään esinevakuus eli kaikki omistus- ja panttivakuudet, jotka velallinen on itse antanut, esimerkiksi yrityskiinnitys. Mikäli vakuuden on antanut jokin muu taho, esimerkiksi henkilöyhtiöissä vastuunalainen yhtiömies, velka ei ole vakuusvelkaa. Tällaisessa tilanteessa vakuuden antanut on kuitenkin saneerausvelkoja. Velka katsotaan kuitenkin vakuusvelaksi vain siltä osin, kuin vakuuden arvo kattaa velan määrän. Jos vakuusvelka ylittää vakuuden arvon, loppuosa velasta katsotaan tavalliseksi velaksi. (Koulu 2007, ) Yrityssaneerauksessa vakuusvelkoja voidaan järjestellä hyvin rajoitetusti. Velan pääomaa ei saa leikata, vaan käytettävissä olevat järjestelykeinot rajoittuvat maksuajan pidentämiseen, lyhennysjärjestyksen muuttamiseen sekä luottokustannusten alentamiseen eli käytännössä velalle suoritettavan koron alentamiseen. (Koulu 2007, ) 12
13 Tavalliset velat Kaikki muut ennen yrityssaneeraushakemuksen vireilletuloa kertyneet velat katsotaan yrityssaneerauksessa tavalliseksi velaksi, joihin saneerausohjelmassa sovelletaan yleisiä ja erityisiä velkajärjestelyjä. Tavallisien velkojen osalta velkajärjestelyssä voidaan muuttaa velan maksuaikataulua, muuttaa lyhennysjärjestystä siten, että ensin luetaan suoritukseksi velan pääoma ja vasta tämän jälkeen korot, alentaa korkokantaa sekä leikata velan pääomaa. Erityisiin velkajärjestelykeinoihin harvemmin käytettyinä kuuluvat velan maksaminen velallisyritykselle otettavalla uudella lainalla tai sijaissuorituksella. (Koulu 2007, 225.) Tavallisten velkojen osalta tulee käyttää ns. lievimmän velkajärjestelyn periaatetta eli velkajärjestelyä ei saa toteuttaa liian jyrkkänä. Velan pääoman leikkaus eli akordi voi korkeimmillaan olla 90 %, mutta tämä johtaa helposti siihen, etteivät velkojat hyväksy esitettyä saneerausohjelmaehdotusta. Selvittäjän onkin arvioitava yrityksen maksukyky mahdollisimman tarkasti maksimitasolle ja laadittava tältä pohjalta saneerausohjelma sen mukaiseksi. (Koulu 2007, 226.) Velkajärjestelyssä velkojia tulee kohdella tasapuolisesti eikä velkojia voida pitää eriarvoisina järjesteltävien velkojen osalta. Tästä on kuitenkin kaksi poikkeusta, vähäisten saatavien velkojat, joiden saatavat voidaan menettelyn nopeuttamiseksi ja selkeyttämiseksi maksaa täysimääräisesti, sekä velallisyrityksen omalta eläkesäätiöltä saama luotto. (Koulu 2007, 229.) Menettelynaikaiset velat eli massavelat Menettelynaikaisiin velkoihin luetaan kaikki ne velat, jotka ovat syntyneet saneerausasian vireilletulon jälkeen ja jotka on maksettava niiden eräännyttyä. Menettelynaikaisia velkoja kutsutaan myös yrityksen massaveloiksi. (Koulu 2007, 218.) Rajanvetona velan kuulumisesta saneerausvelkoihin tai massavelkoihin voidaan pitää lainvoimaista saneerausohjelmaehdotusta. Mikäli velka on otettu 13
14 huomioon saneerausohjelmassa, se kuuluu saneerausvelkoihin, mutta mikäli velkaa ei ole otettu huomioon tai velka ei ole ollut edes tiedossa saneerausmenettelyä aloitettaessa, velka kuuluu menettelynaikaisiin velkoihin. (Koulu 2007, 219.) Saneerausvelkojen ottaminen saneerausohjelmaan Selvittäjän tulee ottaa saneerausvelat huomioon viran puolesta. Käytännössä velallisyrityksen kirjanpidosta ilmenee kaikki tiedossa olevan velat, jotka otetaan automaattisesti huomioon saneerausohjelmassa. Velkojalla on kuitenkin toissijainen ilmoitusvelvollisuus, jolla velkoja voi täydentää tai korjata viran puolesta huomioon otettua velkaa. Velkoja voi myös oikaisuvaatimuksella vaatia kirjattua tai puuttuvaa saatavaa korjatuksi saneerausohjelmaan niin kauan, kunnes saneerausohjelma on vahvistettu. Mikäli velkojan ilmoitusta tai oikaisuvaatimusta ei ole tehty määräajassa, tämä johtaa siihen, ettei uusia vaatimuksia oteta enää huomioon ja saatavat lakkaavat. Myös tuntemattomat saatavat lakkaavat, kun saneerausohjelma on vahvistettu. (Koulu 2007, ) Selvittäjän tulee merkitä saneerausohjelmaan myös riitautetut ja epäselvät velat (Koulu 2007, 230). 3 SANEERAUSMENETTELYN EDELLYTYKSET JA ESTEET 3.1 Vireillepanoon oikeutetut Yrityksen saneerauksesta annetun lain (47/1993) 2 luvun 5 :n mukaan hakemuksen saneerausmenettelystä voi tehdä 1) velallinen, 2) velkoja tai useampi velkoja yhdessä, ei kuitenkaan velkoja, jonka saatava on riitainen perusteeltaan tai olennaiselta osin määrältään taikka muusta syystä epäselvä tai 3) se, jolle velallisen maksukyvyttömyys muun seikan kuin osakkuuden vuoksi todennäköisesti tulisi aiheuttamaan saamisoikeuteen perustuvia taloudellisia menetyksiä (todennäköinen velkoja) (YrSanL 5 ). 14
15 Käytännössä hakijana on velallisyritys itse. Saneerauksen onnistuminen vaatii velallisen myötävaikutusta ja sitoutumista pitkäjänteiseen talouden tervehdyttämiseen. Velallinen tuntee yrityksensä taloudellisen tilanteen ja pystyy siten arvioimaan parhaiten omat voimavaransa ja liiketoiminnan kehityksen. Velallinen pystyy antamaan saneerausmenettelyn aloittamispäätöksen harkintaa varten selvityksen taloudellisten vaikeuksien syistä, toiminnan jatkamisesta sekä siitä, millä varoilla maksetaan saneerausmenettelyn kustannukset ja menettelynaikaiset velat. (Koulu 2007, ) Yrityssaneerauslaissa velkojan käsite on hyvin väljä, sillä laki sallii vireillepanooikeuden myös todennäköiselle velkojalle. Todennäköisellä velkojalla tarkoitetaan sitä, että velkojalle syntyy saatava tulevaisuudessa ja että velallisyrityksen mahdollinen maksukyvyttömyys voi aiheuttaa velkojalle taloudellisia menetyksiä. (Koulu 2007, 44.) Velkoja-aloitteiset hakemukset ovat jääneet hyvin harvinaisiksi, sillä velkojalle on helpompaa ja halvempaa hakea suoraan konkurssia. Viranomaiset esim. verottaja velkojana ei kuitenkaan saa olla saneerauksen hakijana. (Koulu 2007, ) Yleensä velallinen lykkää saneerausmenettelyhakemustaan liian pitkälle ja vasta velkojan konkurssihakemuksen myötä liiketoiminnan lakkaamisen uhka saa velallisen hakemaan saneerausta. (Koulu 2007, 45.) 3.2 Saneerausmenettelyn edellytykset Yrityksen saneerauksesta annetun lain (47/1993) 2 luvun 6 :n mukaan saneerausmenettely voidaan aloittaa, jos 1) vähintään kaksi velkojaa, joiden yhteenlasketut saatavat edustavat vähintään viidennestä velallisen tunnetuista veloista ja jotka eivät ole takaisin saannista konkurssipesään annetun lain (758/1991) 3 :ssä tarkoitettuja velallisen läheisiä, tekevät velallisen kanssa yhdessä hakemuksen tai ilmoittavat puoltavansa velallisen hakemusta, 2) velallista uhkaa maksukyvyttömyys, tai 3) velallinen on maksukyvytön eikä 7 :n 1 momentin 1 kohdasta muusta johdu. (YrSanL 6.) 15
16 Saneerausmenettelyn aloittaminen vaatii, että vähintään yksi kolmesta aloittamisedellytyksestä toteutuu (Koulu 2007, 75) Velkojien yhteinen hakemus velallisen kanssa Yhteishakemus on yleensä suositeltavin tapa hakeutua yrityssaneeraukseen, sillä velkojien tuki jo hakemusvaiheessa on tärkeää ja antaa uskoa saneerauksen menestymismahdollisuuksiin. Velkojat eivät kuitenkaan halua esiintyä varsinaisina saneerauksen hakijoina, eivätkä siten halua ottaa näkyvästi kantaa tilanteeseen. Esimerkiksi pankit voivat luotottaa muita saman alan kilpailevia yrityksiä, ja tämä voisi vaikuttaa yritysten keskinäiseen kilpailutilanteeseen. (Koulu 2007, ) Yhteishakemuksen sijaan velkojat voivat antaa erilaisia vapaaehtoisia puoltolausuntoja, joilla voidaan nopeuttaa saneerausmenettelyn aloittamista. Saneerausmenettely voidaan aloittaa samoilla edellytyksillä eli mikäli vähintään kaksi velkojaa on antanut puoltolausunnon ja näiden yhteenlasketut saatavat edustavat vähintään viidennestä velallisen tunnetuista veloista. (Hämäläinen ym. 2009, 56.) Puoltolausumien tulee olla kirjallisia sekä lisäksi niiden tulee olla nimenomaisia ja ehdottomia. Puoltolausumiin ei saa sisällyttää ehtoja esimerkiksi muiden velkojien kannanotoista tai saneerausohjelman sisällöstä. Kirjallisia lausumia ei tarvitse liittää saneeraushakemukseen, vaan ne voidaan toimittaa myös myöhemmin. (Koulu 2007, 116.) Yhteishakemuksen tehneet ja puoltolausunnon antaneet velkojat eivät voi kuulua velallisen läheispiiriin. Takaisinsaannista annetun lain 3 :n mukaan läheisyys voi perustua sukulaisuuteen tai muuhun läheiseen suhteeseen taikka taloudellisiin seikkoihin, kuten osakkuuteen tai olennaiseen etujen yhteyteen. (Hämäläinen ym. 2009, 56.) Velallisen uhkaava maksukyvyttömyys Käsite uhkaava maksukyvyttömyys on tulkinnallisesti hankala. Uhkaavalla maksukyvyttömyydellä tarkoitetaan sitä, että velallinen on vaarassa tulla maksuky- 16
17 vyttömäksi eli ennuste lähitulevaisuudessa tapahtuvasta maksukyvyttömyydestä. (Koulu 2007, 85.) Uhkaava maksukyvyttömyys voi tulla kyseeseen esimerkiksi silloin, kun yritykselle aiheutuu suuri luottotappio tai yritys menettää merkittävän sopimuksen, jonka johdosta liikevaihto pienenee olennaisesti (Hämäläinen ym. 2009, 57). Saneerausmenettelyn aloittamisharkinnassa on ongelmana se, kuinka uhkaava maksukyvyttömyys todetaan, riittääkö pelkkä hakijan ilmoitus selvitykseksi asiassa. Normaalisti velallinen pystyy osoittamaan selvän kannattavuus- tai rahoitusongelman, mutta tulkinnanvaraista on, kuinka tarkasti velallisen tulee selvittää ne seikat, jotka johtavat maksukyvyn heikentymiseen sekä missä ajassa maksukyvyttömyys hänen käsityksensä mukaan realisoituu. Useissa pienissä ja keskisuurissa yrityksissä maksukyky vaihtelee lyhyelläkin ajanjaksolla, joten voidaan sanoa yrityksen maksukyvyn olevan lähes aina vaarassa. Tilintarkastajan lausunnolla, jossa velallisen todetaan ajautuvan tietyn ajan kuluessa maksukyvyttömäksi, voidaan täyttää velalliselle asetettu näyttövaatimus. (Koulu 2007, 86.) Jos velkoja hakee saneerausmenettelyn aloittamista uhkaavan maksukyvyttömyyden perusteella, velkojan on osoitettava uhkaavan maksukyvyttömyyden lisäksi huomattava taloudellinen etu saneerausmenettelyn aloittamiseen. Käsitteenä huomattava taloudellinen etu voidaan pitää hakijavelkojan omaa suurta saatavaa. Velkojan on kuitenkin osoitettava, että saneerausmenettely on tarkoituksenmukainen kaikkien velkojien kannalta tai oma pitkätähtäimen intressi. Tällainen intressi on esimerkiksi yrityksen päärahoittajalla, joka aikoo jatkaa yrityksen rahoittamista vielä saneerauksen jälkeen. (Koulu 2007, 87.) Velallisen maksukyvyttömyys Yleisin peruste saneerauksen aloittamisperusteena on se, että velallinen on saneeraushakemuksen tekohetkellä maksukyvytön eli velallinen on kykenemätön maksamaan velkojaan niiden erääntyessä muutoin kuin tilapäisesti. Saneerausmenettelyn aloittaminen kuitenkin edellyttää, että velallisen maksukyvyttömyys voidaan saneerausmenettelyllä poistaa tai ainakin torjua muutoin kuin 17
18 lyhytaikaisesti. (Hämäläinen ym. 2009, 57) Velallisen käyttäessä saneerausmenettelyn aloittamisperusteena maksukyvyttömyyttä se voi myös muodostaa aloittamisperusteen esteen eli syvän maksukyvyttömyyden. Syvällä maksukyvyttömyydellä tarkoitetaan maksukyvyttömyyttä, jota ei voida poistaa saneerausmenettelyllä tai maksukyvyttömyys voi uusiutua nopeasti, jopa menettelynaikana. (Koulu 2007, 79.) Ongelmana on maksukyvyttömyyden tulkinta, sillä maksukyvyttömyys harvoin on samalla pysyvää ja korjattavissa olevaa. Ratkaisuna tulkintaan on esitetty, että tilapäinenkin maksuhäiriö oikeuttaa saneerausmenettelyn aloittamisen, eikä maksukyvyttömyyden tarvitse olla pysyvää. Saneerausmenettelyn aikana on mahdollista selvittää, onko velallisen maksukyvyttömyys tilapäistä ja korjattavissa vai pysyvää. (Koulu 2007, 79.) Velallisen maksukyvyttömyyden korjaaminen voi olla myös lyhytaikaista. Se, mitä voidaan pitää lyhytaikaisena korjaantumisena tai pitkäaikaisena korjaantumisena, on tulkinnallisesti vaikeaa. Kirjallisuudessa on pidetty yhtä vuotta luotettavana maksukykyarvioinnin rajana ja tämän jälkeen luotettavuus laskee. Eri tutkimuksissa on käytetty lyhytaikaisena 3 6 kuukauden tarkkailukautta ja pitkäaikaisena viiden vuoden tarkkailukautta. Käytännössä maksukyvyttömyyden korjaantuminen perustuu syyhyn olettaa, että saneerausohjelman vahvistamiselle on realistiset mahdollisuudet ja sillä perusteella voidaan aloittaa saneerausmenettely. (Koulu 2007, 80.) Hakijan on näytettävä, että velallisyritys on maksukyvytön. Maksukyvyttömyyttä voidaan ennustaa yrityksen varoista, tulovirrasta ja erääntyvistä veloista saatavalla selvityksellä. Todisteena voidaan käyttää myös sitä, että yritys laiminlyö pitkään erilaisten maksujen maksamista. Kun velallisyritys on itse hakijana, velalliselle riittää perusteeksi pelkkä ilmoitus, että yritys on maksukyvytön. Velallisen ei kuitenkaan hakemuksessa tarvitse vakuuttaa maksukyvyttömyyden olevan korjattavissa. (Koulu 2007, ) Laissa on otettu kanta, että saneerausta vastustavan tulee aktivoida korjaantuminen maksukyvyttömyyden esteperusteena. Todistustaakka korjaantumatto- 18
19 masta maksukyvyttömyydestä jää tämän takia eri mieltä olevalle asianosaiselle. Toisaalta saneerausta hakevalle velalliselle on asetettu velvollisuus esittää analyysi kriisin syistä, rahoitussuunnitelma ja alustava saneerausohjelma. Mikäli selvitystä ei toimiteta hakemuksen liitteenä, hakemus voidaan jättää tutkimatta. Selvityksen avulla tuomioistuin saa selkeän ratkaisuaineiston aloittamisharkintaa varten. (Koulu 2007, 81.) Velallinen ottaa kuitenkin riskin myöntämällä maksukyvyttömyyden, sillä se muodostaa myös saneerauksen esteperusteen. Maksukyvyttömyyden myöntäminen voi vaikeuttaa yrityksen liiketoimintaa, esimerkiksi yritys voi joutua suorittamaan normaalit tavarahankinnat nopeammalla aikataululla tai yritys ei saa enää uusia luottoja toimintaansa varten. Myös jos saneeraushakemus hylätään, se avaa mahdollisuuden velkojille hakea velallisyritys konkurssiin. (Koulu 2007, 79.) Mikäli hakijana on velkoja, ongelmana on näyttövelvollisuus yrityksen maksukyvyttömyydestä. Velkojan on näytettävä velallisyrityksen nykyisten varojen ja vastaisuudessa saatavan tulorahoituksen riittämättömyys velallisyrityksen erääntyviin velkoihin. Koska velkojalla ei ole mahdollisuutta päästä tutkimaan yrityksen sisäisiä asioita, velkojalla ei voi käyttää kuin julkisia tilinpäätösasiakirjoja todisteina. (Koulu 2007, 84.) 3.3 Saneerausmenettelyn esteet ja keskeyttämisperusteet Yrityksen saneerauksesta annetussa laissa (47/1993) säädetään saneerausmenettelyn esteistä ja keskeyttämisperusteita seuraavasti: Saneerausmenettelyä ei voida aloittaa, jos 1) velallinen on maksukyvytön ja on todennäköistä, että maksukyvyttömyyttä ei saneerausohjelman avulla voida poistaa tai että sen uusiutumista ei voida torjua muuten kuin lyhytaikaisesti, 2) on todennäköistä, että velallisen varat eivät riitä saneerausmenettelystä aiheutuvien kustannusten kattamiseen eikä kukaan muu ole sitoutunut vastaamaan näistä kustannuksista, 3) on todennäköistä, että velallinen ei kykene maksamaan menettelyn alkamisen jälkeen syntyviä velkoja, 4) on perusteltua syytä olettaa, että hakemuksen pääasiallisena tarkoituksena on velkojan perintätoimien estäminen tai muu velkojan taikka velallisen oikeuden loukkaaminen, 5) on perusteltua syytä olettaa, että saneerausohjelman aikaansaamiselle tai vahvistamiselle ei ole edellytyksiä, tai 6) velallisen kirjanpito on olennaisesti puut- 19
20 teellinen tai virheellinen, paitsi jos osoitetaan, että kirjanpito voidaan vaikeuksitta saattaa asianmukaiseen ja luotettavaan tilaan. Yrityssaneerauslaki luettelee saneerauksen esteperusteet eikä tuomioistuin saa luoda uusia esteperusteita, mutta varsinkin 5. kohdassa mainittua perusteltua syytä olettaa voidaan soveltaa ja tulkita monella eri tavalla. Tuomioistuimen tulee ottaa kaikki esteperusteet huomioon viran puolesta. Käytännössä esteperusteita ei tutkita perusteellisesti, ellei siihen joku asianosainen yleensä velkoja kiinnitä erityistä huomiota omassa kirjallisessa lausumassaan. Myös tilintarkastajan laatimasta lausunnosta saattaa ilmetä mahdollinen esteperuste. (Koulu 2007, ) Varsinaiset saneerausesteet voidaan jakaa kolmeen ryhmään: yrityksen taloudelliseen tilaan (kohdat 1 ja 5), yrityksen rahoitukseen liittyviin (kohdat 2 ja 3) sekä menettelyn väärinkäyttöön liittyviin esteperusteisiin (kohta 4). Lisäksi velallisen kirjanpidon puutteet (kohta 6) ja sekä velallisen rikollinen tai muu hyvän liiketoimintatapojen vastainen toiminta voivat olla esteenä saneerausmenettelyn aloittamiselle. (Hämäläinen ym. 2009, 63.) Velallinen on maksukyvytön Ensimmäinen esteperuste on velallisen maksukyvyttömyys, jota ei voida korjata eli ns. syvä maksukyvyttömyys. Syvän maksukyvyttömyyden tulkinnassa se voidaan yhdistää yrityksen yleiseen elinkelpoisuuteen. Pitkällä aikavälillä jatkunut maksukyvyn heikentyminen johtaa yleensä siihen, ettei saneerausmenettelyllä saada aikaan korjausta yrityksen taloudelliseen tilanteeseen muutoin kuin tilapäisesti. (Koulu 2007, 95.) Yrityksen elinkelpoisuuden mittareina voidaan käyttää käyttökatetta ja sen riittävyyttä suoriutua yrityksen juoksevista menoista. Jos yrityksen käyttökate on alhainen tai jopa negatiivinen, voidaan olettaa, ettei yritys pysty pitkällä aikavälillä harjoittamaan kannattavaa liiketoimintaa. Tällöin yritys ei myöskään pysty suoriutumaan saneerausohjelmassa vahvistettujen saneerausvelkojen lyhennyksistä. (Hämäläinen ym. 2009, 63.) 20